હોંગ કોંગના લોકો શાંતિથી જીવતા હતા પણ ચીનનું શાસન આવ્યું પછી તેમની તકલીફોની શઆત થઈ. ચીને હોંગ કોંગને સ્વાયત્ત પ્રદેશ તરીકે માન્યતા આપી છે અને તેનું વહીવટીતંત્ર અલગ છે. હોંગ કોંગનું ચલણ પણ ચીનના સત્તાવાર ચલણ યુઆનથી અલગ હોંગ કોંગ ડોલર છે. આ બધું કરીને બાહ્ય રીતે ચીને એવું સ્થાપિત કર્યું કે, હોંગ કોંગના લોકો પહેલાં જે રીતે જીવતા હતા એ રીતે જ પોતે તેમને જીવવા દેશે. ચીનમાં સામ્યવાદ છે જ્યારે હોંગ કોંગમાં લોકશાહી છે. ચીનમાં લોકો પર અસંખ્ય નિયંત્રણો છે. લોકો પોતાની મરજીથી સોશિયલ મીડિયાનો ઉપયોગ પણ ના કરી શકે તેવી સ્થિતિ છે.